Malar Santhi Santherasegapan

Dr. Malar Santhi Santherasegapan (atau Dr Malar) ialah seorang pegawai perubatan di Malaysia berbangsa India dan beragama Hindu. Beliau mula dikenali di Malaysia apabila petah berkongsi pelbagai maklumat berkaitan pandemik COVID-19, vaksin dan masalah kesihatan menerusi laman sosial dengan penggunaan bahasa Melayu yang fasih. Dengan menggunakan nama "Celoteh Dr Malar" di laman media sosialnya, beliau turut dijemput menjadi tetamu dan jurucakap di pelbagai acara termasuk media arus erdana di Malaysia seperti Bernama dan TV3.

Latar belakang 
Malar Santhi merupakan anak kelahiran Kuantan, Pahang. Beliau pernah melanjutkan pengajian dalam Sarjana Pengurusan Pentadbiran dalam bidang Pengurusan Penjagaan Kesihatan di Universiti Teknologi Malaysia. Selain fasih berbahasa Melayu, Malar juga boleh bertutur dalam Bahasa Rusia kerana pernah menyambung pelajaran di Universiti Perubatan Negeri Krimea (CSMU), Ukraine. Beliau bertugas sebagai doktor jabatan kecemasan di Hospital Columbia Asia, Kuala Lumpur.

Anugerah dan pengiktirafan

Penyampai trofi 
Malar Santhi telah diundang menjadi penyampai trofi bagi Anugerah Bintang Popular Berita Harian ke-34 bagi mewakili pejuang barisan hadapan yang menghadapi musim pandemik di Malaysia. Beliau menjadi penyampai trofi bagi kategori Artis Baru Lelaki Popular dan Artis Baru Wanita Popular.

Rujukan

Pautan luar 

 
 

Orang Malaysia berketurunan India
Doktor perubatan Malaysia
Alumni Universiti Teknologi Malaysia
Penggiat TikTok Malaysia